Diari Oficial de la Generalitat Valenciana


Sumari del DOGV 8141, del 04-10-2017 (2017/7898)

Notificació de la sentència dictada en el procediment ordinari número 576/2013.
-------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7898


Organisme emissor
:   Jutjat de Primera Instància i Instrucció número 2 de Vila-real

Tipus de document
:   Edicte

Notificació de la sentència dictada en el procediment ordinari número 576/2013. [2017/7898]  
Demandant o executant: Banco Bilbao Vizcaya Argentaria, SA.  
Procuradora: M.ª Pilar Sanz Yuste.  
Parts demandades o executades: Jose Edson de Souza dos Santos i Sonia Norma Pimentel dos Santos.  
Procurador/a: -  
En el procediment a què es fa referència s'ha dictat la resolució que, literalment, és com segueix:  
  
«Sentència número 105/2014  
Jutgessa que la dicta: María Eugenia Gozalbo Serer.  
Lloc: Vila-real.  
Data: 27 de novembre de 2014.  
Part demandant: Banco Bilbao Vizcaya Argentaria, SA.  
Advocat/ada: -  
Procuradora: M.ª Pilar Sanz Yuste.  
Part demandada: Jose Edson de Souza dos Santos i Sonia Norma Pimentel dos Santos.  
Advocat/ada: -  
Procurador/a: -  
Objecte del judici: ordinaris.  
  
Antecedents de fet  
Primer. La procuradora de la part actora va presentar una demanda de judici ordinari contra Jose Edson de Souza dos Santos i Sonia Norma Pimentel dos Santos, en què, després d'al·legar els fets i els fonaments de dret que va estimar aplicables, acabava sol·licitant que es dictara una sentència per la qual es condemne la part demandada a pagar a l'actora la quantitat de 12.052,30 euros, més els interessos legals de les quantitats reclamades, així com al pagament de les costes del procediment.  
  
Segon. Una vegada admesa a tràmit la demanda, es va disposar citar a termini la demandada perquè dins del termini de 20 dies contestara la demanda. Una vegada transcorregut el termini de 20 dies sense que presentara un escrit de contestació, el demandat va ser declarat en situació de rebel·lia processal i es van convocar les parts a l'audiència prèvia, que va tindre lloc amb l'assistència únicament de la part actora. En aquesta audiència va ser proposada i admesa únicament la prova documental, per la qual cosa, de conformitat amb el que disposa l??article 429.8 de la Llei d'enjudiciament civil, van quedar les actuacions concluses per a sentència.  
Tercer. En la tramitació d'aquest procediment s'han observat les prescripcions legals.  
  
Fonaments de dret  
Primer. De conformitat amb el que disposa l'article 1254 del Codi Civil, el contracte existeix des que una o diverses persones consenten a obligar-se respecte d'una altra o altres a donar alguna cosa o prestar algun servei, i el 1256 estableix que la validesa i el compliment dels contractes no es pot deixar a l'arbitri d'una de les parts contractants, i indica, així mateix, el 1156 del mateix cos legal que les obligacions s'extingeixen mitjançant el pagament o compliment, i segons el 1157 no s'entendrà pagat un deute sinó quan s'haja lliurat completament la cosa o s'haja fet la prestació en què consistia l'obligació.  
De la prova practicada en aquestes actuacions, a la vista dels documents que acompanyen la demanda, ha quedat acreditada l'existència i la veracitat de la relació contractual que va mediar entre ambdues parts en virtut de la qual la part actora en virtut de pòlissa de préstec, subscrita com cal entre les parts litigants en data de 19 de setembre de 2005 (document núm. 1), va considerar la suma objecte de l'esmentat contracte a disposició dels demandats. Atés que aquests van incomplir la seua obligació de pagar les quotes mensuals a què es van obligar en devolució de la suma prestada, com consta acreditat en el document número 2, el banc va exercir la facultat de considerar vençut anticipadament el contracte davant d'aquesta falta de pagament; que la quantia deguda per Jose Edson de Souza dos Santos i Sonia Norma Pimentel dos Santos puja a 12.052,30 euros.  
Tenint en compte que el nostre Tribunal Suprem ha interpretat l'article 217 de la Llei d'enjudiciament civil en el sentit que és a l'actor a qui li incumbeix la prova dels fets que són constitutius de la seua demanda, així com dels que siguen necessaris perquè nasca l'acció exercitada, i que la part demandada ha d'acreditar els fets impeditius o extintius, per la qual cosa, ja que el demandat no ha provat el pagament de la quantitat que deu, impose l'acolliment íntegre de la demanda ja que estime acreditats els fets bàsics en què aquesta demanda es fonamenta i sense que el demandat ?haja provat cap fet extintiu o impeditiu que el deslligue del seu pagament.  
Segon. De conformitat amb l'article 1108 del Codi Civil en relació amb el 1100, si l'obligació consisteix en el pagament d'una quantitat de diners i el deutor incorre en mora, la indemnització dels danys i perjudicis, no havent-hi pacte en contra, consistirà en el pagament dels interessos convinguts i, si no hi ha conveni, en l'interés legal, interessos que s'entendran produïts des de la data de la interposició de la demanda.  
  
Tercer. De conformitat amb el que disposa el paràgraf primer de l'article 394 de la Llei d'enjudiciament civil, atés que estime íntegrament la demanda plantejada, impose les costes a la part demandada.  
Vistos els preceptes esmentats i els altres aplicables de manera general i pertinent,  
  
Dispositiva  
Estime íntegrament la demanda interposada per Banco Bilbao Vizcaya Argentaria, SA, contra Jose Edson de Souza dos Santos i Sonia Norma Pimentel dos Santos, i condemne Jose Edson de Souza dos Santos i Sonia Norma Pimentel dos Santos a abonar a Banco Bilbao Vizcaya Argentaria, SA, la quantitat de 12.052,30 euros, més els interessos pactats, i tot això amb la imposició expressa al demandat de les costes processals.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de cinc dies davant de l'Audiència Provincial de Castelló.  
  
Aquesta és la meua sentència, de la qual porteu un testimoniatge a les actuacions que l'han motivada, i deixeu-ne l'original al llibre de sentències, que pronuncie, mane i firme.»  
Publicació. La sentència anterior ha sigut donada, llegida i publicada pel jutge que l'autoritza, mentre celebrava audiència pública en el dia de hui. En done fe.  
El que s??ha inserit anteriorment concorda bé i fidelment amb l'original, al qual em remet, i perquè conste expedisc i firme aquest edicte.   
  
Vila-real, 27 de novembre de 2014. En done fe.  
  
I com a conseqüència del parador ignorat de Jose Edson de Souza dos Santos i Sonia Norma Pimentel dos Santos, estenc i publique aquest edicte a fi de notificar-los aquesta resolució.  
  
Vila-real, 3 de juliol de 2017.- La lletrada de l'Administració de justícia: María Miranda Tauler.